Diari Oficial de la Generalitat Valenciana


Sumari del DOGV 3408, del 08-01-1999 (1998/11666)

ACORD de 15 de desembre de 1998, del Govern Valencià, pel qual es crea un grup retributiu per als llocs de treball de farmacèutic d'àrea, així com per a altres titulats superiors en les taules retributives del personal de les institucions sanitàries.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3408

Data del DOGV
:   08-01-1999

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1998/11818


Data del document
:   15-12-1998

Organisme emissor
:   Conselleria de Sanitat

Tipus de document
:   Acord

ACORD de 15 de desembre de 1998, del Govern Valencià, pel qual es crea un grup retributiu per als llocs de treball de farmacèutic d'àrea, així com per a altres titulats superiors en les taules retributives del personal de les institucions sanitàries. [1998/M11450]
  
El Govern Valencià, en la reunió del día 15 de desembre de 1998, adoptà l'acord següent:
  
La secció tercera del capítol I del títol II de la Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, preveu l'existència de serveis farmacèutics en les àrees de salut, que funcionaran, d'acord amb l'article 43, sota la responsabilitat d'un farmacèutic. Com a conseqüència de l'aplicació de la llei apareix la necessitat de crear un grup retributiu que reculla les retribucions d'aquest personal.
  
D'altra banda, alguns llocs de treball que exigeixen per exercir-los una titulació superior diferent de la de llicenciat en medicina o la possessió d'una especialitat mèdica determinada provoquen dificultats en el moment de classificar-los en un grup retributiu entre els previstos en les taules retributives del personal de les institucions sanitàries, raó per la qual pareix convenient establir-ne un de nou, sense perjudici d'altres grups retributius per a titulats superiors no facultatius ja existents.
  
Per tant, amb l'informe favorable de l'Àrea Jurídica de la Conselleria de Sanitat i després d'haver-se negociat en la Mesa Sectorial de Sanitat, d'acord amb el que disposa l'article 32 de la Llei 9/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques, fent ús de l'habilitació per modificar les taules retributives del personal de les institucions sanitàries que conté la disposició transitòria primera de la Llei 14/1997, de 26 de desembre, de la Generalitat Valenciana, a proposta del conseller de Sanitat, el Govern Valencià, acorda:
  
Primer
  
S'estableix un nou grup retributiu amb l'epígraf 1236 per fixar el salari dels farmacèutics d'àrea de salut, que serà el següent:
  
Segon
  
Per als llocs de treball destinats a titulats superiors no facultatius es crea el grup retributiu amb l'epígraf 103 Altres titulats superiors, sense perjudici dels ja existents en les taules retributives del personal de les institucions sanitàries, i se li assigna el salari següent:
  
Tercer
  
Ordenar la publicació del present acord en el Diari Oficial de la Generalitat Valenciana.
  
Quart
  
El present acord entrarà en vigor l'endemà de la publicació en el DOGV.
  
Valencia, 15 de desembre de 1998
  
El conseller secretari del Govern Valencià,